CELEX: 21998D1218(03)
Language: el
Date: 1998-11-23 00:00:00
Title: Απόφαση αριθ. 3/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου της 23ης Νοεμβρίου 1998 για την έγκριση των όρων και προϋποθέσεων συμμετοχής της Ουγγαρίας σε κοινοτικά προγράμματα στον πολιτιστικό τομέα

Avis juridique important

|

21998D1218(03)

Απόφαση αριθ. 3/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου της 23ης Νοεμβρίου 1998 για την έγκριση των όρων και προϋποθέσεων συμμετοχής της Ουγγαρίας σε κοινοτικά προγράμματα στον πολιτιστικό τομέα  

Επίσημη Εφημερίδα αριθ. L 343 της 18/12/1998 σ. 0039 - 0041

ΑΠΟΦΑΣΗ αριθ. 3/98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου της 23ης Νοεμβρίου 1998 για την έγκριση των όρων και προϋποθέσεων συμμετοχής της Ουγγαρίας σε κοινοτικά προγράμματα στον πολιτιστικό τομέα (98/723/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη:την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (1),το πρόσθετο πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (2), σχετικά με τη συμμετοχή της Ουγγαρίας σε κοινοτικά προγράμματα, και ιδίως τα άρθρα 1 και 2,Εκτιμώντας:ότι, σύμφωνα με το άρθρο 1 του εν λόγω πρόσθετου πρωτοκόλλου, η Ουγγαρία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια και άλλες κοινοτικές δράσεις κυρίως στον πολιτιστικό τομέα 7ότι, σύμφωνα με το άρθρο 2 του εν λόγω πρόσθετου πρωτοκόλλου, οι όροι και οι προϋποθέσεις συμμετοχής της Ουγγαρίας στις δραστηριότητες, που αναφέρονται στο άρθρο 1, αποφασίζονται από το συμβούλιο σύνδεσης,ΑΠΟΦΑΣΙΖΕΙ:Άρθρο 1 Η Ουγγαρία συμμετέχει στα προγράμματα της Ευρωπαϊκής Κοινότητας Καλειδοσκόπιο, Ariane και Raphael σύμφωνα με τους όρους και τις προϋποθέσεις των παραρτημάτων Ι και ΙΙ, τα οποία αποτελούν αναπόσπαστο τμήμα της παρούσας απόφασης.Άρθρο 2 Η παρούσα απόφαση εφαρμόζεται για την περίοδο διάρκειας των προγραμμάτων.Άρθρο 3 Η παρούσα απόφαση αρχίζει να ισχύει την πρώτη ημέρα του μήνα που έπεται της υιοθέτησής της.Βρυξέλλες, 23 Νοεμβρίου 1998.Για το συμβούλιο σύνδεσηςΟ πρόεδροςW. SCHάSSEL(1) ΕΕ L 347 της 31. 12. 1993, σ. 269.(2) ΕΕ L 317 της 30. 12. 1995, σ. 30.ΠΑΡΑΡΤΗΜΑ Ι ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΔΗΜΟΚΡΑΤΙΑΣ ΤΗΣ ΟΥΓΓΑΡΙΑΣ ΣΤΑ ΠΡΟΓΡΑΜΜΑΤΑ ΚΛΕΙΔΟΣΚΟΠΙΟ, ARIANE ΚΑΙ RAPHAEL 1. Η Ουγγαρία συμμετέχει σε όλες τις δραστηριότητες των προγραμμάτων Καλειδισκόπιο, Ariane και Raphael (καλούμενα εφεξής «προγράμματα»), σύμφωνα -εκτός αν προβλέπεται άλλως στην παρούσα απόφαση- με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση αριθ. 719/96/ΕΚ του Ευρωπαϊκού Κοινοβουλίου και του Συμβουλίου, της 29ης Μαρτίου 1996, για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Καλειδοσκόπιο) (1), στην απόφαση αριθ. 2085/97/ΕΚ του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για τη θέσπιση προγράμματος στήριξης, περιλαμβανομένης και της μετάφρασης, στον τομέα των βιβλίων και της ανάγνωσης (Ariane) (2), και στην απόφαση αριθ. 2228/97/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1997, για τη θέσπιση κοινοτικού προγράμματος δράσης στον τομέα της πολιτιστικής κληρονομιάς (πρόγραμμα «Raphael») (3).2. Οι όροι και οι προϋποθέσεις υποβολής, αξιολόγησης και επιλογής των αιτήσεων που αφορούν επιλέξιμα όργανα, οργανισμούς και ιδιώτες της Ουγγαρίας είναι οι ίδιοι με τους όρους και τις προϋποθέσεις που ισχύουν για επιλέξιμα όργανα, οργανισμούς και ιδιώτες της Κοινότητας.3. Για να διασφαλιστεί η κοινοτική διάσταση των προγραμμάτων, τα διεθνικά σχέδια και δραστηριότητες που προτείνει η Ουγγαρία, θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στο πλαίσιο της υλοποίησης των προγραμμάτων, αφού ληφθούν υπόψη η φύση των δραστηριοτήτων, ο αριθμός των εταίρων ενός δεδομένου σχεδίου και ο αριθμός των χωρών που συμμετέχουν στα προγράμματα.4. Η Ουγγαρία καταβάλλει ετήσια συνεισφορά στον γενικό προϋπολογισμό των Ευρωπαϊκών Κοινοτήτων ώστε να καλυφθούν οι δαπάνες που προκύπτουν από τη συμμετοχή της στα προγράμματα (βλέπε παράρτημα ΙΙ). Η επιτροπή σύνδεσης έχει τη δυνατότητα να προσαρμόζει τη συνεισφορά αυτή, όταν το κρίνει σκόπιμο.5. Τα κράτη μέλη της Κοινότητας και η Ουγγαρία καταβάλλουν κάθε δυνατή προσπάθεια, εντός του πλαισίου των ισχυουσών διατάξεων, ώστε να διευκολύνουν την ελεύθερη διακίνηση και διανομή όλων των προσώπων που είναι επιλέξιμα για τα προγράμματα και που μετακινούνται μεταξύ Ουγγαρίας και κρατών μελών της Κοινότητας με σκοπό τη συμμετοχή τους σε δραστηριότητες που καλύπτονται από την απόφαση.6. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου των Ευρωπαϊκών Κοινοτήτων, όσον αφορά την παρακολούθηση και αξιολόγηση των προγραμμάτων σύμφωνα με τις αποφάσεις για τα προγράμματα Καλειδοσκόπιο, Ariane και Raphael (άρθρα 8, 8 και 10 αντίστοιχα), η συμμετοχή της Ουγγαρίας στα προγράμματα παρακολουθείται συνεχώς σε εταιρική βάση στην οποία συμμετέχουν η Ουγγαρία και η Επιτροπή των Ευρωπαϊκών Κοινοτήτων. Η Ουγγαρία υποβάλλει στην Επιτροπή τις αναγκαίες εκθέσεις και συμμετέχει σε άλλες σχετικές δραστηριότητες που ορίζονται από την Κοινότητα για το σκοπό αυτό.7. Με την επιφύλαξη των διαδικασιών που αναφέρονται στο άρθρο 5 της απόφασης για το Καλειδισκόπιο, στο άρθρο 5 της απόφασης για το Ariane και στο άρθρο 7 της απόφασης για το Raphael, η Ουγγαρία προσκαλείται σε συνεδριάσεις συντονισμού για τα θέματα που αφορούν την εφαρμογή της παρούσας απόφασης πριν από τις τακτικές συνεδριάσεις των επιτροπών προγράμματος. Η Επιτροπή ενημερώνει τη Ουγγαρία σχετικά με τα αποτελέσματα των τακτικών αυτών συνεδριάσεων.8. Η γλώσσα που χρησιμοποιείται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι μία από τις επίσημες γλώσσες της Κοινότητας.(1) ΕΕ L 99 της 20. 4. 1996, σ. 20.(2) ΕΕ L 291 της 24. 10. 1997, σ. 26.(3) ΕΕ L 305 της 8. 11. 1997, σ. 31.ΠΑΡΑΡΤΗΜΑ ΙΙ ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΔΗΜΟΚΡΑΤΙΑΣ ΤΗΣ ΟΥΓΓΑΡΙΑΣ ΣΤΑ ΠΡΟΓΡΑΜΜΑΤΑ ΚΑΛΕΙΔΟΣΚΟΠΙΟ, ARIANE ΚΑΙ RAPHAEL 1. Η χρηματοδοτική συνεισφορά της Ουγγαρίας καλύπτει τα ακόλουθα:- χρηματοδοτική στήριξη από τα προγράμματα για ούγγρους συμμετέχοντες,- πρόσθετες διοικητικές δαπάνες για τη διαχείριση των προγραμμάτων από την Επιτροπή, οι οποίες προκύπτουν από τη συμμετοχή της Ουγγαρίας.2. Για κάθε οικονομικό έτος, το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν από τα προγράμματα οι ούγγροι δικαιούχοι, δεν θα υπερβαίνει τη συνεισφορά που καταβάλλει η Ουγγαρία, αφού αφαιρεθούν οι πρόσθετες διοικητικές δαπάνες.Στην περίπτωση που η συνεισφορά της Ουγγαρίας στο γενικό προϋπολογισμό των Ευρωπαϊκών Κοινοτήτων, μετά από αφαίρεση των πρόσθετων διοικητικών δαπανών, είναι μεγαλύτερη από το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι βούλγαροι δικαιούχοι από τα προγράμματα, η Επιτροπή μεταφέρει το υπόλοιπο στο επόμενο δημοσιονομικό έτος και το αφαιρεί από τη συνεισφορά του επόμενου έτους. Αν εξακολουθήσει να υπάρχει υπόλοιπο μετά την ολοκλήρωση των προγραμμάτων, το αντίστοιχο ποσό επιστρέφεται στη Ουγγαρία.3. Καλειδοσκόπιο Η ετήσια συνεισφορά της Ουγγαρίας θα είναι 91 523 Ecu από το 1998. Από το ποσό αυτό, 5 987 Ecu θα καλύψουν τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Ουγγαρίας.4. Ariane Η ετήσια συνεισφορά της Ουγγαρίας θα είναι 26 001 Ecu από το 1998. Από το ποσό αυτό, 1 701 Ecu θα καλύψουν τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Ουγγαρίας.5. Raphael Η ετήσια συνεισφορά της Ουγγαρίας θα είναι 112 324 Ecu από το 1998. Από το ποσό αυτό, 7 348 Ecu θα καλύψουν τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Ουγγαρίας.6. Θα ισχύει ο δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων, κυρίως όσον αφορά τη διαχείριση της συνεισφοράς της Ουγγαρίας.Με την έναρξη ισχύος της παρούσας απόφασης και στις αρχές κάθε επόμενου έτους, η Επιτροπή απευθύνει στην Ουγγαρία πρόσκληση για την καταβολή συνεισφοράς αντίστοιχης με τη συμμετοχή της στις δαπάνες, σύμφωνα με την παρούσα απόφαση.Η συνεισφορά αυτή εκφράζεται σε Ecu και καταβάλλεται σε τραπεζικό λογαριασμό της Επιτροπής σε Ecu.Η Ουγγαρία καταβάλλει τη συνεισφορά της στις ετήσιες δαπάνες, στα πλαίσια της παρούσας απόφασης, σύμφωνα με την πρόσκληση για την καταβολή της συνεισφοράς, το αργότερο τρεις μήνες από την αποστολή της πρόσκλησης. Οποιαδήποτε καθυστέρηση της συνεισφοράς συνεπάγεται την καταβολή τόκου από την Ουγγαρία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί σε αυτό που επιβάλλει το Ευρωπαϊκό Ταμείο Νομισματικής Συνεργασίας για το μήνα της λήξης της προθεσμίας, για τις πράξεις του σε Ecu, προσαυξημένο κατά 1,5 %.7. Η Ουγγαρία καταβάλλει τις πρόσθετες διοικητικές δαπάνες που αναφέρονται στις παραγράφους 3, 4 και 5, από τον κρατικό προϋπολογισμό.8. Για το 1998, η Ουγγαρία καταβάλει, το 50 % των εναπομενουσών δαπανών συμμετοχής της στα προγράμματα Καλειδοσκόπιο, Ariane και Raphael από τον κρατικό της προϋπολογισμό, και το 50 % από τον κονδύλιο Phare, με την επιφύλαξη των τακτικών διαδικασιών προγραμματισμού του Phare.Για το 1999, η Ουγγαρία καταβάλει, το 50 % των εναπομενουσών δαπανών συμμετοχής της στο πρόγραμμα Raphael από τον κρατικό της προϋπολογισμό, και το 50 % από τον κονδύλιο Phare, με την επιφύλαξη των τακτικών διαδικασιών προγραμματισμού του Phare.Για το 2000, για τη συμμετοχή της Ουγγαρίας στο πρόγραμμα Raphael, θα ισχύσει η ίδια κατανομή με το 1999, με την επιφύλαξη της διαθεσιμότητας των σχετικών πιστώσεων προϋπολογισμού στην Κοινότητα και στην Ουγγαρία.